100.5FM Radio Laeveld POTGOOI · 100.5FM Radio Laeveld - iono.fm
100.5FM RADIO LAEVELD | Podcast , ±13 min episodes every 5 days	|
Slangseisoen in die Laeveld: Dis wat jy moet weet
Dit is somer en met dit raak slange meer aktief. Soos die gesegde lui is die nie 'n kwessie van of jy dalk met een te doen gaan kry nie, maar eerder wanneer.
Plaaslike slangvanger, Anneke van Schoor het vir Gerhardt vertel wat elke Laevelder van slange moet weet.
Moving Mountains versit berge vir kankerpasiënte
'n Kankerdiagnose is nie vreesaanjaend genoeg nie, maar kankerpasiënte staar gewoonlik ook 'n finansiële berg in die gesig, hetsy hulle nie 'n mediese fonds het nie, of hul fonds nie alle behandeling volledig dek nie.
Moving Mountains se Izelle Pretorius het met Amanda gesels oor hoe dié organisasie kankerpasiënte prakties daarmee bystaan.
Manyeleti-renosterwesie dood ondanks Care for Wild se pogings om hom te red
Die witrenoster-kalfie wat gered is nadat hy wees gelaat is as gevolg van 'n onlangse stropingsvoorval, is dood. Care for Wild Africa het onverpoosd gewerk om hom te probeer red nadat veldwagters van SANParke hom in die Manyeleti-natuurreservaat gekry het.
Petronel Nieuwoudt, stigter en eienaar van Care for Wild Africa, het met Gerhardt gesels oor die belangrike werk wat hulle doen.
Inheemse bloukurpers bedreig deur Nylkurper
Inheemse bloukurpers word was 'n hoogs bedreigde spesie geklassifiseer – weens verskeie bedreigings. Een daarvan is die Nylkurper wat die Bloukurper bedreig weens verbastering.
Juandré Buchholz, 'n hengelaar met 'n passie vir die bewaring van inheemse visspesies, het met Gerhardt gesels.
Ekonoom voorspel groei van 5,4%
Ekonomiese raadgewer vir die Optimum beleggingsgroep, dr. Roelof Botha, sê Suid-Afrika se ekonomie na die grendeltydperk van die Covid-pandemie op die herstelpad is.
Hy sê die jongste data wys hoeveel industrieë reeds herstel het tot dieselfde vlakke of beter as voor die pandemie: dit sluit in landbou, uitvoere, kommoditeitspryse en konstruksie, om net 'n paar te noem.
Hy het met Mireille gesels.
Hilmar Backer sal nooit vergeet word nie
Hilmar Backer is Sondag in 'n fratsongeluk dood terwyl hy en 'n vriend, Rudi Serfontein, in Delmas 'n base jump gedoen het.
Hy is wyd beskryf as iemand wat elke dag voluit geleef het, 'n rolmodel was vir ander en vreesloos avontuurlustig was.
Sy vriendin Denise von Zweel en mede- avonturier "broers", Joggie Botma en Dylan Whitehair, het van hulle herinneringe gedeel. Botma vertel hoe hulle begin base jump het.
Onderwys kan nooit weer dieselfde wees nie
Hoërskool Bergvlam se Louise Fullard se passie is aanlyn digitale onderwys.
Sy vertel vir Gerhardt hoe die Covid-19-pandemie die omarming van die vierde industriële revolusie versnel het.
Die Wet op die Beskerming van Persoonlike Inligting (Popia) het op 1 Julie in werking getree en onkunde is nie 'n verskoning nie.
Plaaslike bemarkingsafrigter, Alison Blair, het raad met hoe maatskappye Popia aan hul werknemers kan verduidelik om te verseker almal voldoen aan die vereistes.
Hoërskool Nelspruit se ontvangsdame, Theresa de Wet, is as Solidariteit se Kantoorkampioen vir 2021 aangewys by hul Gilde vir Kantoorpraktisyns se gala-aand verlede week. Sy het met Robin gesels oor dié groot eer.
Witrivier-inwoner behaal top 10 in boerewors-kompetisie
Witrivier se eie Riekie Trollip het vanjaar die top 10 bereik in Checkers en Shoprite se jaarlikse Championship Boerewors-kompetisie.
Sy het 'n bietjie van haar resep met Ludi gedeel. Luister weer hier na dit en na haar braaiwenke.
Nelspruit Eisteddfod 2021 na twee jaar weer op die verhoog
Die Nelspruit Eisteddfod is in volle swang, na dit 'n bietjie uitgestel moes word en verlede jaar glad nie kon plaasvind nie weens die Covid-19-pandemie.
Voorsitter, Werna Walters, het vir Amanda vertel watter aanpassings hulle moes maak en almal uitgenooi om te kom kyk.
Popia vir bemarkers: Deel 2
Plaaslike bemarkingsafrigter, Alison Blair, vertel hoe veral bemarkers heel eenvoudig hulself met dié wet kan belyn.